
                                                                               PATVIRTINTA
                                                                               Klaipėdos r. Dituvos Aleksandro Teodoro
                                                                               Kuršaičio pagrindinės mokyklos 
                                                                               direktoriaus 2026 m. rugpjūčio 31 d. 
                                                                               įsakymu Nr. D1-132

KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS 2026–2027 MOKSLO METŲ UGDYMO PLANAS

I SKYRIUS
2025–2026 MOKSLO METŲ UGDYMO PLANO ĮGYVENDINIMO ANALIZĖ
[bookmark: _Hlk82387830]Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) 2025–2026 m. m. ugdymo planu siekiama formuoti ugdymo turinį ir organizuoti ugdymo procesą taip, kad kiekvienas mokinys  pasiektų asmeninės pažangos ir geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų. 
Pradinio ugdymo programą 2026 m. baigė 15 (100 proc.) mokinių, pagrindinio ugdymo pirmos dalies programą baigė 16 (100 proc.) mokinių, pagrindinio ugdymo antrosios dalies programą (10 klasė) baigė 12 mokinių, kurių pažangumas  100 proc.
Sistemingai analizuojami mokinių Nacionalinio mokinių pasiekimų patikrinimo ir Pagrindinio ugdymo pasiekimų patikrinimo rezultatai. 
[bookmark: _Hlk207572302]Nacionaliniame mokinių pasiekimų patikrinime 2026 metais dalyvavo 4 ir 8 klasių mokiniai. 4 klasės mokiniai  matematikos žinių patikrinime surinko 59,1 %  (2025 m. – 57,1 %) iš maksimaliai galimų surinkti balų,  o skaitymo žinių patikrinime rezultato vidurkis sumažėjo – 57,1% (2025 m. – 65,1 %).  Išanalizavus ir palyginus dviejų metų Nacionalinius mokinių pasiekimų rezultatus pastebėta, kad 2026 metų matematikos pasiekimų rezultatai pagerėjo 2 %, o lietuvių kalbos rezultatai sumažėjo – 8 %. 
 
            
  
                           
[bookmark: _Hlk144154677][bookmark: _Hlk175783621]
Analizuojant 4 klasė mokinių pasiekimus pagal pasiekimų lygį, aukštesnįjį pasiekimų lygį pasiekė 7 % mokinių matematikos pasiekimų patikrinime, pagrindinį lygį matematikos pasiekimų patikrinime pasiekė  47 % mokinių, o  lietuvių kalbos – 60 % mokinių, patenkinamą lygį matematikos pasiekimų patikrinime pasiekė 47 % mokinių, o lietuvių kalbos – 20% mokinių, slenkstinį lygį lietuvių kalbos pasiekė – 13,3%  mokinių. Matematikos pasiekimų rezultatai 2026 m. geresni negu lietuvių kalbos, nes mokiniai nebuvo įvertinti žemiau patenkinamo lygio. 
2026 m. 8 klasės mokinių matematikos pasiekimų patikrinimo rezultatai palyginus su 2025 m. ženkliai mažesni, surinko 27,2 %, o 2025 m. – 48 % iš maksimaliai galimų surinkti balų. Skaitymo žinių patikrinime mokinių pasiekimai geresni – 64,8 %, o 2025 m. – 63 %. Lyginant su 2025 metų pasiekimais matematikos sumažėjo  – 21,2 %, o lietuvių kalbos pagerėjo – 1,8 %.
4 ir 8 klasės mokiniai dalyvavo nacionalinio projekto „Galimybių mokykla“(Nr. 10-072-P-0001) II ir III etapų pilotiniuose patikrinimuose, kurie vyko 2025 m. spalio 13 d. ir 2026 m. balandžio 13 d.  Projektu siekiama modernizuoti 4 ir 8 klasių visuomeninio ugdymo bei gamtos mokslų nacionalinio mokinių pasiekimų patikrinimo (NMPP) sistemą. Dalyvavimas projekte suteikė galimybę praktiškai išbandyti atnaujintas užduotis ir įgyti vertingos patirties, kai NMPP taps privalomas visoms Lietuvos mokykloms. 
[bookmark: _Hlk207573539]2026 m. pagrindinio ugdymo pasiekimų patikrinimo (PUPP) rezultatai: kalbos pasiekimų patikrinimo vidurkis – 46,3 % (2025 m. – 39,4 % ), matematikos  pagrindinio ugdymo pasiekimų patikrinimo vidurkis – 30,3 % (2025 m. – 33,3 %). 2025 m. lietuvių kalbos pasiekimų vidurkis pakilo 6,9 %, o matematikos sumažėjo 3 %.
Siekiant gerinti lietuvių kalbos ir matematikos ugdymo kokybę  skiriamos konsultacijos 5–8 klasėse, o 9–10 klasėse skiriama po vieną  papildomą pamoką matematikos ir lietuvių kalbos moduliui, gilinant bei įtvirtinant žinias. 
5–10 klasių valandėlių metu buvo aptariami mokinių mokymosi pasiekimų rezultatai. analizuojami pusmečių ir mokinio asmeninės pažangos siekiai, rezultatai. 
Įgyvendinant Bendrąsias programas išlaikytas minimalus pamokų skaičius pradiniame ir pagrindiniame ugdyme. Mokymosi pagalbai skirtos trumpalaikės ir ilgalaikės konsultacijos. Konsultacijų lankomumas priklausė nuo mokinių mokymosi poreikio. Mokinių tėvams organizuoti individualūs susitikimai „Mokinys-Tėvai-Mokytojas“, skirti kiekvieno mokinio individualios pažangos aptarimui. Mokiniams, turintiems neigiamų įvertinimų, sudaryti mokymosi pagalbos teikimo planai. Išanalizuota naujai atvykusiųjų ir penktos klasės mokinių adaptacija mokykloje, bei supažindinti tėvai.
Neformaliajam švietimui panaudotos visos pagal ugdymo planą skirtos valandos. Įgyvendinta 12 neformaliojo švietimo programų. Mokykloje vyksta Robotikos, Keramikos,  „Kūrybinių dirbtuvių”, krepšinio ir karate užsiėmimai.
Skirstant neformaliojo švietimo valandas atsižvelgiama į mokinių skaičių, jų poreikius, mokyklos galimybes, programų tęstinumą, mokyklos savitumo išlaikymą.
2025–2026 m. m. metais nemaža dalis ugdymo(si) veiklų buvo organizuota netradicinėse erdvėse edukacijų metu. mokiniams sudarytos sąlygos mokytis tyrinėjant, dalyvaujant „Kultūros pasas“ veiklose. Mokyklos teritorijoje įrengtoje lauko klasėje vyko pamokos, edukaciniai užsiėmimai, renginiai. 
Mokinių kompetencijoms plėtoti, sudarytos sąlygos dalyvauti rajono organizuotose  veiklose, pilietinėse akcijose, iniciatyvose, įvairiuose konkursuose, olimpiadose. Mokinių veiklos ir pasiekimų rezultatai viešinti mokyklos internetiniame puslapyje https://dituvos.lt/,  Dituvos Aleksandro Teodoro Kuršaičio pagrindinės mokyklos Facebook socialiniame tinkle.
II SKYRIUS
BENDROSIOS NUOSTATOS
1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokyklos) 2026–2027 mokslo metų pradinio, pagrindinio ugdymo programų bendrieji ugdymo planai (toliau – Ugdymo planas) reglamentuoja ugdymo organizavimą, pradinio ir pagrindinio ugdymo programų įgyvendinimą Mokykloje.
2. Ugdymo plano tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų. 
3. Ugdymo plano uždaviniai:
3.1. nurodyti minimalų privalomą pamokų skaičių, skirtą ugdymo programoms įgyvendinti;
3.2. pateikti esmines nuostatas ugdymo procesui mokykloje organizuoti. 
4. Ugdymo planas nustato mokslo metų pradžią, trukmę, atostogų laiką, minimalų privalomą pamokų skaičių, skirtą ugdymo programoms įgyvendinti, bei pateikia ugdymo proceso organizavimo nuostatas. 
[bookmark: _Hlk148017213]III SKYRIUS
UGDYMO PROCESO ORGANIZAVIMAS
PIRMASIS SKIRSNIS
MOKSLO METŲ TRUKMĖ IR STRUKTŪRA
[bookmark: _Hlk143184312]5. 2026–2027 mokslo metų pradžia – 2026 metų rugsėjo 1 d., pabaiga – 2027 metų rugpjūčio 31 d. 
6. Ugdymo proceso trukmė dienomis pagal ugdymo programas: 

	[bookmark: _Hlk143184247]Klasė
	Ugdymo proceso pabaiga
	Ugdymo proceso trukmė 
	Savaitės

	Pradinio ugdymo programa (1–4 klasės)
	2027-06-09
	175 d.
	35

	Pagrindinio ugdymo programa (5–10 klasės)
	2027-06-16
	180 d.
	36



7. Atostogos ugdymo procese:

	Rudens atostogos
	2026 m. lapkričio 2 d. – 2026 m. lapkričio 8 d.

	Žiemos (Kalėdų) atostogos
	2026 m. gruodžio 21 d. – 2027 m. sausio 3 d.

	Žiemos atostogos
	2027 m. vasario 15 d. – 2027 m. vasario 21 d.

	Pavasario (Velykų)
	2027 m. kovo 22 d. – 2027 m. kovo 29 d.



8. Pasibaigus nustatytos trukmės ugdymo procesui 2026–2027 mokslo metais, skiriamos vasaros atostogos, kurios trunka nuo ugdymo proceso pabaigos iki kitų mokslo metų ugdymo proceso pradžios.
ANTRASIS SKIRSNIS
MOKYKLOS UGDYMO PLANAS
9. Ugdymo programoms įgyvendinti parengtas Mokyklos ugdymo planas vieneriems mokslo metams.
10. Esant ugdymo organizavimo pokyčiams, Mokyklos ugdymo planas gali būti keičiamas ir prasidėjus mokslo metams.
11. Ugdymo plano projektą, rengė Mokyklos direktoriaus 2026 m. gegužės 11 d. įsakymu Nr. D1-85 „Dėl ugdymo plano rengimo darbo grupės sudarymo“ patvirtinta ugdymo plano rengimo darbo grupė. Darbo grupė susitarė dėl Ugdymo plano turinio, struktūros ir formos.
12. Rengdama Mokyklos ugdymo planą Mokykla vadovaujasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m.  balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais bei Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo, mokslo ir sporto ministro 2022 m. sausio 4 d. įsakymu Nr. V-4 „Dėl Bendrųjų iš valstybės ar savivaldybių  biudžetų finansuojamų neformaliojo švietimo programų kriterijų aprašo patvirtinimo“.  
13. Mokyklos ugdymo plane numatomas ugdymo proceso organizavimas 2026–2027 mokslo metais pagal pradinio, pagrindinio ugdymo bendrąsias programas, patvirtintas Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos).
14. Rengiant Ugdymo planą buvo atsižvelgta į švietimo stebėsenos, mokinių pasiekimų ir pažangos vertinimo ugdymo procese duomenis ir informaciją, Mokyklos veiklos įsivertinimo duomenis, nacionalinių ir tarptautinių mokinių pasiekimų tyrimo rezultatus. 
15. Mokyklos ugdymo plane numatoma: 
15.1. ugdymo proceso organizavimo mokykloje kalendorius (planuojamų organizuoti mokykloje ugdomųjų veiklų, renginių laikas; 
15.2. kiekvienos klasės mokomieji dalykai ir jiems skiriamas pamokų skaičius;
15.3. mokymosi ir švietimo pagalbos teikimas organizuojamas vadovaujantis „Klaipėdos r. Dituvos Aleksandro Teodoro Kuršaičio pagrindinės mokyklos švietimo pagalbos mokiniui teikimo tvarkos aprašu“;
15.4. ugdymo proceso organizavimo forma(-os) – grupinio ir pavienio; mokymo proceso organizavimo būdai: kasdienis, savarankiškas, nuotolinis (pavienio mokymosi forma), nuotolinis (grupinio mokymosi forma).
16. Mokykla gali nuspręsti organizuoti daugiau pamokų, tačiau Mokyklos ugdymo plano kontaktinių valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (toliau – Mokymo lėšų apskaičiavimo, paskirstymo ir panaudojimo tvarkos aprašas), nustatytų klasės kontaktinių valandų skaičiaus per mokslo metus. 
17. Mokyklos ugdymo plano projektas suderinamas su Mokyklos taryba ir Klaipėdos rajono savivaldybės administracijos Švietimo ir sporto skyriaus vedėju.
18. Mokyklos direktorius Mokyklos ugdymo planą tvirtina iki mokslo metų pradžios. 
TREČIASIS SKIRSNIS
UGDYMO PROGRAMŲ ĮGYVENDINIMO ORGANIZAVIMAS
[bookmark: _Hlk143694067]19. Mokslo metų ugdymo procesas skirstomas į pusmečius:
	Klasės
	I pusmetis
	II pusmetis

	1–4
	09-01– 01-22 (89 u. d.)
	01-25 – 06-09 (86 u. d.)

	5–10
	09-01– 01-22 (89 u. d.)
	01-25 – 06-16 (91 u. d.)



[bookmark: part_6974e951523146bca188d7aaf85f0ecc]20. Mokinių, kurie mokosi pagal bendrojo ugdymo programas, per vieną dieną mokiniui tenkančių ugdomųjų veiklų apimtis negali viršyti: 
20.1. pradiniame ugdyme – 6 pamokų; 
[bookmark: part_2e1fd2d7873f432189d863d3ea4c569c]20.2. pagrindiniame – 7 pamokų.
20.3. jei ugdymas organizuojamas kita forma (projektas, kūrybinis darbas ar kt.), nepertraukiamo mokymosi trukmė turi būti ne ilgesnė kaip 90 min.;
20.4. pagal poreikį pamokų tvarkaraštyje galima numatyti iš eilės, viena po kitos, dvi arba daugiau to paties dalyko pamokų, neviršijant mokiniui tenkančių ugdomųjų veiklų apimties per dieną.
21. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (Mokykla yra dalykų brandos egzaminų centras, vyksta remonto darbai mokykloje ir kt.) reglamentuojama Bendrųjų ugdymo planų 7 priede.
22. Ugdymo savaitė yra 5 darbo dienų mokymosi periodas, cikliškai besikartojantis ugdymo procese, išskyrus tuos atvejus, kai mokiniams mokyklos vadovo įsakymu laisvomis nuo ugdymo dienomis organizuojamas ugdymo procesas (vyksta į ekskursijas, išvykas ar vykdomos kitokios ugdymo veiklos). Šios ugdymo dienos yra įskaitomos į mokinio ugdymo dienų skaičių, nustatytą mokslo metams. 
23. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Mokyklos pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.
24. Mokymosi veiksmingumui didinti pamokų tvarkaraštyje numatytos ne tik pavienės, bet ir dvi iš eilės viena po kitos to paties dalyko organizuojamos pamokos. 
25. Mokykla užtikrina, kad per mokslo metus ugdymo procese būtų organizuojamas Ugdymo plane nustatytas pamokų skaičius. Pamokų, organizuojamų per savaitę, skaičius gali būti mažesnis ir (ar) didesnis, nei numatytas Ugdymo plane, tačiau metinių pamokų skaičius negali būti mažesnis.
26. Mokykla gali intensyvinti ugdymo procesą, t. y. nustatytą pamokų skaičių įgyvendinti per mažesnį ugdymo dienų skaičių.
27. Prireikus intensyvinti ugdymo procesą, Mokyklos ugdymo plane numatoma, kokiu laiku ir kokių dalykų mokymą planuojama intensyvinti. 
28. Reguliuodama mokinių mokymosi krūvius, Mokykla užtikrina, kad:
28.1. Mokyklos direktorius pavaduotojas ugdymui atsakingas planuoti ir stebėti, kaip paskirstomas mokinių mokymosi krūvis Mokykloje, namuose ir atsiskaitomųjų darbų dažnumą;
28.2. mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę. Kontroliniai ar kiti atsiskaitomieji darbai nerašomi iš karto po ligos, atostogų, nerekomenduojama po šventinių dienų; 
28.3. namų darbų užduotys būtų skiriamos tikslingai, įtvirtintų pamokoje ugdytus gebėjimus ir pagal galimybes būtų diferencijuojamos atliepiant įvarius mokinių mokymosi poreikius. Nebūtų skiriamos atostogoms.
28.4. vidutinis laikas visų dalykų namų darbams atlikti pradinėse klasėse neturėtų viršyti 40 min. per dieną, įskaitant skaitymo įgūdžių ugdymą, pagrindinio ugdymo pirmame koncentre – 60 min., pagrindinio ugdymo antrame koncentre 120 min. 
28.5. siekti mažinti mokinių laiką, praleistą prie ekranų: atliekant namų užduotis įsivertinti būtinybę užduotis skirti elektroninėse aplinkose. Atsižvelgiant į individualius mokinių poreikius namų darbams skirtas laikas gali didėti, bet ne daugiau nei 20 procentų nurodyto laiko;
28.6. mokiniams reguliariai būtų teikiamas grįžtamasis ryšys, padedantis mokiniui pašalinti mokymosi spragas ir suprasti, kaip efektyviai valdyti savo mokymosi procesą;
28.7. atsiskaitomieji darbai, skirti pažymiu įvertinti mokinių pasiekimus, nebūtų organizuojami per dažnai, nebūtų atliekami iš karto po ligos, atostogų, po šventinių dienų. Planuojant klasei skirtų atsiskaitomųjų darbų intensyvumą per dieną ir savaitę, turi būti numatytas pakankamas laikas jiems pasirengti. Atsiskaitomųjų darbų užduotys ir įvertinimai turi būti grąžinami mokiniams, kilus klausimų mokiniams ir jų tėvams (globėjams, rūpintojams), jei jie to pageidauja, turi būti sudaromos sąlygos išsamiai susipažinti su individualaus darbo stiprybėmis ir trūkumais.
29. Pastebėjus, kad sumažėjo mokinio motyvacija ir (ar) mokymosi rezultatai, diagnozavus mokymosi spragas, praleidus pamokas dėl įvairių aplinkybių, nustačius išskirtinius mokinio gebėjimus ar mokiniui pageidaujant, Mokykloje teikiama mokymosi pagalba.   
30. Mokiniams pagal poreikį teikiamos įvairios trukmės ir dažnumo grupinės ir individualios konsultacijos. Konsultacijas gali vesti ne tik klasę mokantis mokytojas, bet ir kiti atitinkamo dalyko mokytojai. Esant galimybei Mokykla organizuoja mokymosi pagalbą namų darbų užduotims atlikti, tokiu atveju gali būti įtraukiami ir vyresnių klasių mokiniai. Tokia veikla gali būti įskaitoma kaip  socialinė–pilietinė veikla. 
31. Esant poreikiui, mokymosi pagalbai gali būti skiriamos trumpalaikės ir/arba ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį. Ilgalaikės konsultacijos (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu  informuojami apie mokiniui siūlomą suteikti mokymosi pagalbą, jos formą ir, vykstant konsultacijoms, apie mokinio daromą pažangą. 
[bookmark: _Hlk207209802]32. Mokykla sudaro individualų ugdymo planą, kuriame numatomi mokymosi turinio ir metodų pritaikymai pagal mokinio mokymosi poreikius ir būdai mokymosi pažangai stebėti. Individualų ugdymo planą privaloma sudaryti mokiniui, kuris:
32.1. atvykęs arba grįžęs iš užsienio; 
32.2. mokomas namuose pagal gydytojų konsultacinės komisijos rekomendacijas; 
32.3. turi specialiųjų ugdymosi poreikių;
32.4. turi išskirtinių gabumų, siekia aukštų mokymosi pasiekimų;
32.5. kitais mokyklos dokumentuose numatytais atvejais.
33. Individualus ugdymo planas sudaromas mokiniui, kurio:
33.1. mokymosi pasiekimų lygis (vieno ar kelių dalykų) žemesnis, nei numatyta Pradinio ugdymo bendrosiose programose ar Pagrindinio ugdymo bendrosiose programose, ir mokinys nedaro pažangos; jei nepasiekiamas patenkinamas lygis nacionalinio pasiekimų patikrinimo metu;
33.2. pasiekimai aukšti (ypač mokinio, galinčio pasiekti aukščiausią ir aukštą lygius, gabumams plėtoti, gebėjimams ugdyti ir siekti individualios pažangos).
34. Mokykla, įgyvendindama pradinio, pagrindinio ugdymo programas, nustato laikinosios mokymosi grupės dydį pagal skirtas mokymo lėšas. Mokinių skaičius laikinojoje grupėje negali būti didesnis nei teisės aktais nustatytas didžiausias mokinių skaičius klasėje.
35. Mokyklos ugdymo turiniui įgyvendinti sudaromos laikinosios grupės:
35.1. doriniam ugdymui, kai tos pačios klasės mokiniai yra pasirinkę tikybą arba etiką.
36. Ugdymo plane nustatytos mokinių mokymosi poreikiams tenkinti ir mokymosi pagalbai teikti papildomos pamokos gali būti skiriamos: 
36.1. pasirenkamiesiems dalykams mokytis;
36.2. konsultacijoms pagal mokinių poreikį ir mokančio mokytojo siūlymus organizuoti;
36.3. papildomų pamokų mokymosi turiniui įgyvendinti;
36.4. laikinosioms grupėms sudaryti;
36.5. projektinei veiklai organizuoti;
36.6. gamtos mokslų, technologijų, inžinerijos, informatikos, matematikos integruotoms, praktinėms ir kūrybiškoms veikloms (angl. Science, Technology, Engineering, Art (creative activities), Mathematics) (toliau – STEAM);
36.7. mokyklos sprendimu kitiems mokinių mokymosi poreikiams tenkinti.
[bookmark: _Hlk207229408]37. Ugdymo turiniui aktualizuoti ir mokymosi motyvacijai didinti ugdymas organizuojamas ne Mokyklos aplinkoje. Planuojant ir organizuojant ugdymą ne Mokyklos aplinkoje vadovaujamasi „Klaipėdos r. Dituvos Aleksandro Teodoro Kuršaičio pagrindinės mokyklos  ugdymo ne mokyklos aplinkoje organizavimo tvarkos aprašu“.
38. Mokykloje, 9 klasės mokiniams organizuojamas pilietiškumo ir gynybos įgūdžių kursas (toliau – PGĮK), kurį veda Lietuvos šaulių sąjunga. Įgyvendinant PGĮK:  
38.1. skiriamos 3 ugdymo dienos (21 valanda) per mokslo metus. Iš anksto numatomas organizavimo laikas ir eiga: nuosekliai, viena po kitos, ar su laiko pertrauka po kiekvienos dienos, ar pasirenkant kitokią organizavimo eigą. Atitinkamai pertvarkomas pamokų tvarkaraštis. Per dieną organizuojamų veiklų trukmė negali būti ilgesnė nei ugdymo proceso per dieną, numatytą Higienos normoje;
38.2. mokiniai ir jų tėvai (globėjai, rūpintojai) supažindinami su PGĮK tikslais, veiklomis, organizavimo ypatumais iš anksto; 
38.3. mokinys gali būti atleidžiamas Mokyklos vadovo sprendimu nuo dalyvavimo PGĮK:
38.3.1. jeigu yra gautas tėvų (globėjų, rūpintojų) prašymas dėl atleidimo dėl objektyvių priežasčių (liga, trauma, nelaimė ir kt.). Atleistam mokiniui sudaroma galimybė dalyvauti PGĮK kitais mokslo metais;
38.3.2.  jeigu yra gauta asmens sveikatos priežiūros įstaigos gydytojų konsultacinės komisijos rekomendacija atleisti nuo PGĮK;
38.4. PGĮK dalyvaujančių mokinių grupei Mokyklos vadovas skiria lydintį asmenį.
39. Nuo dalyko (dalykų) dalies pamokų mokiniai gali būti atleidžiami, jeigu:
39.1. mokiniui, kuris atstovauja Mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas; 
39.2. mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių. 
40. Mokinys, jeigu pageidauja, Mokyklos vadovo įsakymu atleidžiamas nuo dalies ar visų pamokų lankymo tų dalykų: 
40.1. kurių mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas) ar jas yra baigęs. 
41. Mokinys, kuris mokosi pagal neformaliojo vaikų švietimo programas ir pageidauja būti atleidžiamas nuo dalies ar visų konkretaus dalyko pamokų, Mokyklos vadovui teikia prašymą ir neformaliojo vaikų švietimo programas ar jų nuorodas iki rugsėjo 15 dienos.
42. Mokinio iki 14 metų tėvai (globėjai), mokinys, nuo 14 iki 18 metų turėdamas tėvų (rūpintojų) rašytinį sutikimą, Mokyklos vadovui pateikia: 
42.1. prašymą atleisti nuo dalyko (dalykų) dalies pamokų;
42.2. tėvų (rūpintojų) rašytinį sutikimą, jei mokinys yra nuo 14 iki 18 metų; 
42.3. neformaliojo vaikų švietimo programą ar formalųjį švietimą papildančio ugdymo programą arba nuorodą į jas, kai mokinys mokosi arba yra baigęs neformaliojo vaikų švietimo programą ar formalųjį švietimą papildančio ugdymo programą;
42.4. sporto pratybų organizatoriaus išduotą pažymą, kurioje nurodomas mokinio sporto pratybų dažnumas per savaitę, mokinio sportinio meistriškumo lygis ir dalyvavimas varžybose, kai mokinys lanko aukšto sportinio meistriškumo pratybas; 
42.5. įrodymą, kad mokinys yra nacionalinių ar tarptautinių dalykinių olimpiadų, konkursų einamaisiais mokslo metais prizinių vietų laimėtojas, kai atleidimą nuo dalyko (dalykų) dalies pamokų grindžia šia aplinkybe. 
43. Sprendimas dėl atleidimo nuo konkretaus dalyko pamokų priimamas, jei dalyko mokytojas, įvertinęs neformaliojo vaikų švietimo programų turinį, pripažįsta, kad neformaliojo vaikų švietimo programos turinys dera su Bendrųjų programų turiniu. Dalykas, nuo kurio dalies ar visų pamokų mokinys atleidžiamas, įskaitomas į mokinio individualųjį planą, jei jis yra rengiamas.
44. Dalyko, nuo kurio pamokų prašoma atleisti, mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį, Mokyklos vadovo įsakymu mokinys atleidžiamas nuo dalyko dalies pamokų lankymo, numatant mokinio atsiskaitymus ir pasiekimų vertinimo būdus. 
45. Mokinys, atleistas nuo kurių nors menų, fizinio ugdymo ar kitų sričių dalykų pamokų, jų metu gali užsiimti kita ugdomąja veikla arba mokytis individualiai. Jeigu šios pamokos pagal pamokų tvarkaraštį yra pirmosios ar paskutinės, mokiniai Mokyklos sprendimu į Mokyklą gali atvykti vėliau arba išvykti anksčiau. Apie tai Mokykla informuoja tėvus.
KETVIRTASIS SKIRSNIS
MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE
46. Mokiniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygio dalyvaujant  nacionaliniuose mokinių pasiekimų patikrinimuose ar pagrindinio ugdymo pasiekimų patikrinimuose (toliau šiame skirsnyje – Pasiekimų patikrinimas), ir nepasiekusiam Pasiekimų patikrinime vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba. 
47. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai. Reikiamos mokymosi pagalbos teikimas, vykdant papildomas, ne trumpesnės kaip vienos pamokos trukmės konsultacijas. Konsultacijas gali teikti mokęs mokytojas, kitas mokyklos mokytojas ar paskirtos mokyklos mokytojas. Konsultacijos organizuojamos ne pamokų metu pagal iš anksto mokiniams žinomą tvarkaraštį.
48. Prieš pradėdamas teikti konsultacijas, mokytojas turi susipažinti su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengti kiekvieno mokinio individualių mokymosi pasiekimų gerinimo planą, kuriame numatytų bendrą konsultacijų skaičių, konsultacijų temas ir trukmę, įvardytų mokiniui būtinas atlikti užduotis, jų vertinimą. 
49. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos gali būti vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai Mokykla informuoja tėvus (globėjus, rūpintojus). Mokinio praleistos konsultacijos nėra kompensuojamos. 
PENKTASIS SKIRSNIS
MOKINIŲ MOKYMO NAMUOSE ORGANIZAVIMAS
50. Mokinių mokymas namuose organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu. 
51. Mokiniai mokomi namie savarankišku ar (ir) nuotoliniu mokymo proceso organizavimo būdu. Mokiniui, mokomam namie, Mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.
52. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį. 
53. Mokiniui, kuris mokosi namuose:
53.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:
53.1.1. 1–3 klasėse skiriama 315 pamokų per mokslo metus (9 pamokos per savaitę);
53.1.2. 4 klasėje skiriama 385 pamokos per mokslo metus (11 pamokų per savaitę);
53.2. mokiniui, kuris mokosi namuose pagal pagrindinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:
53.2.1. 5–6 klasėse skiriama 432 pamokos per mokslo metus (12 pamokų per savaitę);
53.2.2. 7–8 klasėse skiriama 468 pamokos per mokslo metus (13 pamokų per savaitę); 
53.2.3. 9–10 klasėse skiriama 540 pamokų per mokslo metus (15 pamokų per savaitę); 
54. Suderinus su mokinio tėvais (globėjais, rūpintojais) Mokyklos vadovo įsakymu, mokinys gali nesimokyti meninio ugdymo dalykų, technologijų, fizinio ugdymo ir gali neatlikti socialinės-pilietinės veiklos bei nedalyvauti PGĮK. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos Mokykloje, įrašomos į mokinio individualų ugdymo planą. 
55. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.
56. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius neturi būti keičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.
ŠEŠTASIS SKIRSNIS
UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU IR KASDIENIU MOKYMO PROCESO ORGANIZAVIMO BŪDU
57. Mokyklos nuostatuose įteisintas nuotolinio mokymo proceso organizavimo būdas, organizuodama ugdymo procesą kasdieniu mokymo proceso organizavimo būdu, gali jį derinti su nuotoliniu mokymo proceso organizavimo būdu.
58. Nuotoliniu mokymo proceso organizavimo būdu 1–4 klasių mokiniai gali mokytis tik vadovaujantis Bendrųjų ugdymo planų 7 priedo nuostatomis, 1–8 klasių mokiniai gali mokytis iki 10 procentų ugdymo procesui skiriamo laiko per mokslo metus, o 9–10 klasių mokiniai – iki 30 procentų. 
59. Mokykla, planuojanti ugdymo procesą organizuoti nuotoliniu mokymo proceso organizavimo būdu, vadovaujasi Mokymo nuotoliniu mokymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.
60.  Mokykla, priėmusi sprendimą ugdymo procesą įgyvendinti nuotoliniu mokymo proceso organizavimo būdu ir kasdieniu mokymo proceso organizavimo būdu, Mokyklos ugdymo plane numato, kokią ugdymo proceso dalį, kada, kokios klasės mokiniai mokysis nuotoliniu mokymo proceso organizavimo būdu, ir užtikrina, kad mokiniai pasiektų numatytus mokymosi pasiekimus ir nepatirtų mokymosi praradimų.
61. Mokiniai ir jų tėvai (globėjai, rūpintojai) turi būti iš anksto informuojami dėl nuotolinio mokymo būdo naudojimo ugdymo procese.
62. Nuotoliniu mokymo proceso organizavimo būdu gali būti organizuojama:
62.1. vieno ar kelių dalykų mokymas, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma; 
62.2. konsultacijos, atsižvelgiant į Mokyklos konkrečią situaciją;
62.3. kitos Mokyklos organizuojamos veiklos.
63. Planuodama ugdymo procesą organizuoti nuotoliniu mokymo proceso organizavimo būdu, Mokykla turi turėti tokiam mokymosi būdui pritaikytas mokymo priemones mokymo procesui organizuoti. Visi nuotoliniu mokymo proceso organizavimo būdu mokyti numatytų klasių mokiniai turi turėti galimybes dalyvauti mokymosi procese. 
64. Nuotoliniu mokymo proceso organizavimo būdu organizuojamos pamokos vyksta sinchroniškai. Sinchroninio ugdymo maksimali nepertraukiama trukmė – 90 min.
65. Pamokas organizuojant sinchroniškai, keičiama pertraukų trukmė, jos ilginamos, sudarant sąlygas mokinių poilsiui. Viena iš pertraukų skiriama pietų pertraukai ir numatoma ilgesnės trukmės. Keičiantis sinchroniškai organizuojamų pamokų laikui, keičiamas ir pamokų tvarkaraštis. Ugdymo proceso tvarkaraščio keitimai mokiniui, mokinio tėvams (globėjams, rūpintojams) turi būti žinomi iš anksto.
66. Kasdienį mokymo proceso organizavimo būdą keičiant nuotoliniu mokymo proceso organizavimo būdu, mokinys neturi patirti mokymosi praradimų.
IV SKYRIUS
PRADINIO UGDYMO PROGRAMOS ĮGYVENDINIMAS
67. Pamokų skaičius pradinio ugdymo programoms įgyvendinti grupinio mokymosi forma kasdieniniu ir nuotolinio mokymo organizavimo būdu:

	Dalykų grupės/dalykai
	
Klasė/pamokų skaičius per savaitę/mokslo metus

	Iš viso programai

	
	1 klasė
	2 klasė
	3 klasė
	4 klasė
	

	Dorinis ugdymas 

	Dorinis ugdymas (tikyba arba etika)
	35(1)
	35 (1)
	35 (1)
	35 (1)
	140 (4)

	Kalbinis ugdymas 

	Lietuvių kalba ir literatūra 
	280 (8)
	245 (7)
	245 (7)
	245 (7)
	1015 (29)

	Užsienio kalba (pirmoji, anglų k.) 
	–
	70 (2)
	70 (2)
	70 (2)
	210 (6)

	Visuomeninis ugdymas 

	Visuomeninis ugdymas 
	[bookmark: _Hlk175240947]35 (1)
	35 (1)
	35 (1)
	35 (1)
	140 (4)

	Matematinis, gamtamokslinis ir technologinis ugdymas 

	Gamtos mokslai 
	35 (1)
	35 (1)
	35 (1)
	35 (1)
	140 (4)

	Matematika 
	140 (4)
	175 (5)
	175 (5)
	175 (5)
	665 (19)

	Technologijos 
	35 (1)
	35 (1)
	35 (1)
	35 (1)
	140 (4)

	Meninis ugdymas 

	Dailė  
	35(1)
	35 (1)
	35(1)
	35 (1)
	140 (4)

	Muzika
	70 (2)
	70 (2)
	70 (2)
	70 (2)
	280 (8)

	Šokis
	35 (1)
	35 (1)
	35 (1)
	35(1)
	140 (4)

	Fizinis ir sveikatos ugdymas 

	Fizinis ugdymas 
	105(3)
	105(3)
	105 (3)
	105 (3)
	420 (12)

	Gyvenimo įgūdžiai***
	***
	***
	***
	***
	***

	Informatika*** 
	***
	***
	***
	***
	***

	Etninė kultūra*** 
	***
	***
	***
	***
	***

	Iš viso privalomų pamokų skaičius per mokslo metus 
	805 (23) 
	875 (25) 
	875 (25) 
	875 (25) 
	3430 (98)

	Pamokos, skiriamos mokinių ugdymosi poreikiams tenkinti: 
	35 (1) 
	35 (1)
	35 (1)
	35(1)
	140 (4) 

	Informatika
	17,5 (0,5)
	17,5 (0,5)
	17,5 (0,5)
	17,5 (0,5)
	70 (2)

	Konsultacijos
	17,5 (0,5)
	17,5 (0,5)
	17,5 (0,5)
	17,5 (0,5)
	70 (2)

	Maksimalus leistinas pamokų skaičius 
	875 (25)
	1050 (30)
	1050 (30)
	1050 (30)
	4025 (115)

	[bookmark: _Hlk143810171]Neformalusis vaikų švietimas

	Sporto būrelis
	35 (1)
	35 (1)

	Keramikos studija
	70 (2)
	70 (2)

	Dainos studija
	70 (2)
	70 (2)

	Tautinis šokis
	35 (1)
	35 (1)

	Šokių ratelis
	70 (2)
	70 (2)

	Valandų skaičius per mokslo metus
	280 (8)
	280 (8)


Pastabos:
*** integruojama į kitus mokomuosius dalykus

68. Pradinio ugdymo programos dalykų turinio įgyvendinimo ypatumai:
68.1. dorinis ugdymas: 
68.1.1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba tikybą; 
[bookmark: _Hlk144013229]68.1.2. jei Mokykla negali užtikrinti pageidaujamos tradicinės religinės bendruomenės ar bendrijos tikybos mokymo, pateikus tėvų (globėjų, rūpintojų) prašymą ir pristačius pažymą, Mokyklos vadovo įsakymu įskaitomas mokymas tradicinės religinės bendruomenės ar bendrijos sekmadieninėje mokykloje ar tikybos mokymo grupėje, jei ji įgyvendina programą, kuriai yra pritarusi religinės bendruomenės ar bendrijos vadovybė ir ji patvirtinta Lietuvos Respublikos švietimo, mokslo ir sporto ministro;
[bookmark: _Hlk144013383]68.1.3. dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą; 
68.2. pirmosios užsienio kalbos mokymas:
68.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais. 
68.2.2. Mokykla siūlo tėvams (globėjams, rūpintojams) pagal įstatymą parinkti mokiniui pirmąją užsienio kalbą vieną iš siūlomų kalbų (anglų, vokiečių);
68.3. visuomeninis ir gamtamokslinis ugdymas:
68.3.1. visuomeninio ir gamtos mokslų ugdymui skirtos pamokos organizuojant tyrinėjimo veiklas gali būti skirstomos pagal poreikį, numatytą periodą skiriant vienam dalykui daugiau pamokų, vėliau jas grąžinant kitam dalykui. Būtina užtikrinti, kad Bendruosiuose planuose kiekvienam dalykui skirtas metinis pamokų skaičius nebūtų mažinamas;
68.4. fizinis ugdymas:
68.4.1. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;
68.4.2. vaiko tėvų (globėjų, rūpintojų) pageidavimu mokiniai gali lankyti sveikatos grupes ne Mokykloje;
68.4.3. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuoti judriąsias pertraukas ar fiziniam aktyvinimui skirtas veiklas;
68.5. meninis ugdymas: 
68.5.1. muzikos programai įgyvendinti skiriama 70 pamokų per metus (2 valandas per savaitę);
68.5.2. dailės ir technologijų programai įgyvendinti skiriama 70 pamokų per metus (2 valandas per savaitę);
68.5.3. Mokykla renkasi trečią meninio ugdymo sritį Šokio programą iš privalomai pasirenkamųjų meno sričių. Pasirinktai programai įgyvendinti skiriamos 35 pamokos per metus (1 valanda per savaitę);
68.6. informatika:
68.6.1. skaitmeninei mokinių kompetencijai ugdyti per visus dalykus ugdymo procese naudojamos šiuolaikinės skaitmeninės technologijos;
68.6.2. 1–4 klasėse skiriama informatikos 0,5 pamokos (iš pamokų, skirtų mokinių ugdymosi poreikiams tenkinti), ugdomas mokinių informacinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo, įgyvendinama Informatikos bendroji programa;
68.7. Etninės kultūros bendroji programa įgyvendinama integruojant į mokomuosius  dalykus, klasės valandėles.
[bookmark: _Hlk207217334]68.8. Gyvenimo įgūdžių bendroji programa įgyvendinama integruojant į mokomuosius  dalykus, klasės valandėles.
[bookmark: _Hlk207217210][bookmark: _Hlk207217388]68.9. Finansinio raštingumo bendroji programa bendroji programa įgyvendinamos integruojant į mokomuosius dalykus.
68.10. Socialinio emocinio ugdymo programa „Laikas kartu“ bendroji programa įgyvendinama integruojant į mokomuosius dalykus, klasės valandėles.
69. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas. 
70. Ugdymo procese nuolat stebima mokinių mokymosi pažanga ir prireikus suteikiama savalaikė mokymosi pagalba.
V SKYRIUS
PAGRINDINIO UGDYMO PROGRAMOS ĮGYVENDINIMAS
71. Pamokų skaičius pagrindinio ugdymo programai įgyvendinti grupinio mokymosi forma kasdieniu ir nuotoliniu mokymo proceso organizavimo būdu: 
	[bookmark: _Hlk143808652]Dalykų grupės / dalykai
	Klasė / pamokų skaičius per savaitę / mokslo metus

	Iš viso programai

	
	5 klasė
	6 klasė
	7 klasė
	8 klasė
	9 klasė
	10 klasė 
	

	Dorinis ugdymas (tikyba arba etika)

	Etika arba tikyba
	1/36
	1/36
	1/36
	1/36
	1/36
	1/36
	216 (6)

	Kalbinis ugdymas

	Lietuvių kalba ir literatūra
	5/180
	5/180
	5/180
	5/180
	4/144
	5/180
	1 044 (29)

	Užsienio kalba (pirmoji, anglų)
	3/108
	3/108
	3/108
	3/108
	3/108
	3/108
	648 (18)

	Užsienio kalba (antroji, rusų)
	
	2/72
	2/72
	2/72
	2/72
	2/72
	360 (10)

	Matematinis ugdymas, gamtamokslinis ir technologinis ugdymas

	Matematika
	4/144
	4/144
	4/144
	4/144
	4/144
	4/144
	864 (24)

	Informatika
	1/36
	1/36
	1/36
	1/36
	1/36
	1/36
	216 (6)

	Gamtos mokslai  
	2/72
	2/72
	
	
	
	
	144 (4)

	Biologija
	
	
	2/72
	1/36
	2/72
	1/36
	216 (6)

	Chemija
	
	
	
	2/72
	2/72
	2/72
	216 (6)

	Fizika
	
	
	1/36
	2/72
	2/72
	2/72
	252 (7)

	Technologijos
	2/72
	2/72
	2/72
	1/36
	1/36
	1,5/54
	342 (9,5)

	Visuomeninis ugdymas

	Etninė kultūra *
	
	
	
	
	
	
	

	Istorija
	2/72
	2/72
	2/72
	2/72
	2/72
	2/72
	432 (12)

	Geografija
	
	2/72
	2/72
	2/72
	2/72
	1/36
	324 (9)

	Ekonomika ir verslumas
	
	
	
	
	

	1/36
	36 (1)

	Pilietiškumo pagrindai
	
	
	
	
	1/36
	1/36
	72 (2)

	Meninis ugdymas

	Dailė
	1/36
	1/36
	1/36
	1/36
	1/36
	1/36
	216 (6)

	Muzika
	1/36
	1/36
	1/36
	1/36
	1/36
	1/36
	216 (6)

	Fizinis ir sveikatos ugdymas

	Fizinis ugdymas
	3/108
	3/108
	3/108
	3/108
	2/72
	2/72
	576 (16)

	Gyvenimo įgūdžiai
	1/36
	1/36
	1/36
	1/36
	1/36
	1/36
	216 (6)

	Socialinė-pilietinė veikla
	20
	20
	20
	20
	20
	20
	120

	Minimalus pamokų skaičius mokiniui per savaitę
	26
	30
	31
	32
	32
	32,5
	183,5

	Valandų skaičius per mokslo metus
	936
	1 080
	1 116
	1 152
	1 152
	1170
	6 606

	Pamokos skirtos mokinio ugdymo poreikiams tenkinti, mokymosi pagalbai teikti

	Šokis 
	1/36
	1/36
	1/36
	1/36
	1/36
	
	5/180

	Lietuvių kalbos modulis
	
	
	
	
	1/36
	
	1/36

	Matematikos modulis
	
	
	
	1/36
	1/36

	Matematikos konsultacijos
	1/36
	1/36
	1/36
	
	3/108

	Lietuvių kalbos konsultacijos
	1/36
	1/36
	
	2/72

	Anglų kalbos konsultacijos
	1/36
	1/36
	
	2/72

	Fizikos konsultacijos
	
	
	
	
	1/36
	1/36

	Valandų skaičius per mokslo metus
	10/360
	5/180
	540

	Neformalusis vaikų švietimas

	Šokių ratelis
	1/36
	1/36
	2/72

	Dainos studija
	1/36
	1/36
	2/72

	Dailės studija
	1/36
	
	1/36

	Sporto klubas
	1/36
	1/36
	2/72

	Verslumo pradžiamokslio klubas
	
	1/36
	1/36

	Instrumentinė muzika
	1/36
	
	1/36

	Filologų klubas
	1/36
	
	1/36

	Mokinių klubas
	1/36
	
	1/36

	Valandų skaičius per mokslo metus
	7/252
	4/144
	11/396



72. Mokiniui, kuris pradeda mokytis pagal pagrindinio ugdymo programos pirmąją ar antrąją dalį, ir naujai atvykusiems mokiniams skiriamas vieno mėnesio adaptacinis laikotarpis. Siekiant padėti mokiniams sėkmingai adaptuotis, į šią veiklą įtraukiami klasės vadovai, mokiniai savanoriai, Mokyklos švietimo pagalbos specialistai ir kt. Per adaptacinį laikotarpį mokinių pažanga ir pasiekimai neigiamais pažymiais nevertinami.
73. Mokykla, vykdanti pagrindinio ugdymo programą, užtikrina, kad pagal pagrindinio ugdymo programą besimokantis mokinys mokytųsi klasei visų ugdymo programoje numatytų dalykų ir būtų galimybės mokiniui pasirinkti mokytis jo poreikius atliepiančius pasirenkamuosius dalykus.
74. Mokiniui sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas (neformaliojo ugdymo valandos).
75. Socialinė-pilietinė veikla organizuojama vadovaujantis „Klaipėdos r. Dituvos Aleksandro Teodoro Kuršaičio pagrindinės mokyklos socialinės-pilietinės veiklos organizavimo tvarkos aprašu“. 
[bookmark: _Hlk207144667][bookmark: _Hlk144136267]76. Socialinė veikla yra savanoriška ir privaloma 5–10 klasių ugdymo proceso dalis, kuri siejama su pilietiškumo ugdymu, mokyklos bendruomenės tradicijomis, savanorystės veikla, pagalba, vykdomais projektais, kultūrinėmis bei socializacijos programomis, mokinių, Mokyklos ir vietos bendruomenės poreikiais;
77. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą:
77.1. socialinei-pilietinei veiklai 5–10 per mokslo metus skiriama ne mažiau kaip 20 valandų;
77.2. socialinė-pilietinė veikla gali būti vykdoma ugdymo proceso, skirto kultūrinei, meninei, pažintinei, kūrybinei, sportinei, praktinei, socialinei veiklai, metu, po pamokų, pertraukų metu;
77.3. mokinys gali pasirinkti ir savarankiškai atlikti socialinę – pilietinę veiklą iš mokyklos siūlomų veiklų: 
77.3.1. pagalba bibliotekoje;
77.3.2. pagalba draugui mokantis;
77.3.3. talkos;
77.3.4. dalyvavimas pilietinėse akcijose;
77.3.5. dalyvavimas socialinių partnerių siūlomose veiklose;
77.3.6. mokyklos edukacinių aplinkų tvarkymas;
77.3.7. pagalba organizuojant ir vedant renginius ir pan.;
77.3.8. kitos veiklos.
77.4. mokinių socialinė-pilietinė veikla fiksuojama 5–10 klasių mokiniams – elektroniniame dienyne;
77.5. socialinę veiklą gali organizuoti klasių vadovai, dalykų mokytojai, švietimo pagalbos specialistai, neformaliojo ugdymo vadovai, projektų vadovai, visuomenės sveikatos priežiūros specialistas; veiklą fiksuoja klasės vadovas. 
78. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.
79. Mokykla, įgyvendinanti pagrindinio ugdymo programą, sudaro galimybes atlikti projektines veiklas:
79.1. 5–8 klasėse projektinės veiklos organizuojamos vadovaujantis Mokyklos projektinių veiklų įgyvendinimo ir vertinimo sistema;
79.2. 9–10 klasių mokiniai gali pasirinkti ir atlikti mokslo metų trukmės projektinį darbą. Projektiniam darbui atlikti skiriama iki 36 pamokų, panaudojant mokinio poreikiams tenkinti ir mokymosi pagalbai teikti ir neformaliojo vaikų švietimo valandas. 
80. Mokymosi turinio įgyvendinimo organizavimas:
80.1. dorinis ugdymas (etika arba tikyba): 
80.1.1. mokiniui iki 14 metų vieną iš dorinio ugdymo dalykų: etiką arba tradicinės religinės bendruomenės ar bendrijos tikybą parenka mokinio tėvai (globėjai, rūpintojai), o nuo 14 metų mokinys savarankiškai renkasi pats; 
80.1.2. jei Mokykla negali užtikrinti pageidaujamos tradicinės religinės bendruomenės ar bendrijos tikybos mokymo, pateikus tėvų (globėjų, rūpintojų) prašymą ir pristačius pažymą, Mokyklos vadovo įsakymu įskaitomas mokymas tradicinės religinės bendruomenės ar bendrijos sekmadieninėje mokykloje ar tikybos mokymo grupėje, jei ji įgyvendina programą, kuriai yra pritarusi religinės bendruomenės ar bendrijos vadovybė ir ji patvirtinta Lietuvos Respublikos švietimo, mokslo ir sporto ministro; 
80.1.3. dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą;
80.2. lietuvių kalba ir literatūra:
80.2.1. Mokykla, įgyvendindama ugdymo turinį. Mokiniams, kurie nepasiekia lietuvių kalbos bendrojoje programoje numatyto patenkinamo lygio, sudaromos sąlygos išlyginti mokymosi spragas, skiriant konsultacijas, kurioms panaudojamos pamokos, skirtos mokinių ugdymosi poreikiams tenkinti;
80.2.2. siūlo mokiniams rinktis pasirenkamuosius dalykus lietuvių kalbos ir literatūros įgūdžiams formuoti ir skaitymo gebėjimams gerinti, kalbos vartojimo praktikai ar kt.;
80.3. užsienio kalba:
80.3.1. pagal pradinio ugdymo programą pradėtą mokytis pirmąją užsienio kalbą (anglų)) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;
80.3.2. antrosios užsienio kalbos (vokiečių, rusų) mokymas nuo 6 klasės;
80.3.3. mokinio tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų mokinio tėvų (globėjų, rūpintojų) sutikimu pats renkasi antrąją užsienio kalbą; 
80.3.4. pradedant mokytis pagal pagrindinio ugdymo programos antrąją dalį (9 klasėje) mokinys gali keisti anksčiau pradėtos antrosios užsienio kalbos (rusų) į kitos užsienio kalbos mokymąsi; 
80.3.5. keisti užsienio kalbą, nebaigus pagrindinio ugdymo programos, galima tik tokiu atveju:
80.3.5.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje; 
80.3.5.2. jei Mokykla negali užtikrinti antrųjų užsienio kalbų tęstinumo naujai formuojamoje 9 klasėje dėl didelės kalbų įvairovės, kuri susidaro mokiniams iki tol besimokius labai skirtingų užsienio kalbų. Nesant galimybės mokiniui tęsti pradėtos mokytis užsienio kalbos, pasiūloma pradėti mokytis kitos užsienio kalbos, suderinus su mokinio tėvais (globėjais, rūpintojais). Užsienio kalbai mokytis gali būti skiriama papildoma pamoka, panaudojant ugdymo poreikiams ir mokymosi pagalbai skirtas pamokas;
80.3.5.3. jei mokinys yra atvykęs iš kitos Lietuvos mokyklos ar užsienio ir Mokykla negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;
80.3.6 iš užsienio valstybės atvykęs mokinys, suderinus su mokinio tėvais (globėjais, rūpintojais), Mokyklos vadovo įsakymu gali nesimokyti antrosios užsienio kalbos iki dvejų metų. Šio laikotarpio pabaigoje dienyne ir mokinio individualiame ugdymo plane prie dalyko (antroji užsienio kalba) įrašoma „atleista“. Pasibaigus šiam laikotarpiui, jei mokinys toliau tęsia mokymąsi pagal pagrindinio ugdymo programą, Mokykla sudaro galimybes jam pradėti antrosios užsienio kalbos mokymąsi pagal jo pasiekimų lygį; 
80.3.7. jei mokinys yra baigęs tarptautinės bendrojo ugdymo programos dalį ar visą programą ir Mokykla nustato, kad jo vienos užsienio kalbos pasiekimai yra aukštesni, nei numatyta pagrindinio ugdymo Bendrosiose programose, mokinio tėvų (globėjų, rūpintojų) pageidavimu Mokykla įskaito mokinio pasiekimus ir konvertuoja pagal dešimtbalę vertinimo sistemą. Mokykla sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas; 
80.3.8. jeigu mokinys yra atvykęs iš kitos mokyklos ir, mokinio tėvams (globėjams, rūpintojams) pritarus, pageidauja toliau mokytis pradėtos užsienio kalbos, o Mokykla neturi tos kalbos mokytojo:
80.3.8.1. mokinys gali užsienio kalbos mokytis neformaliojo švietimo įstaigoje ir siekti Pagrindinio ugdymo Bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Mokinys juos turi pateikti Mokyklai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;
80.4. gamtos mokslai:
80.4.1. Mokykla užtikrina, kad eksperimentiniams ir praktiniams gebėjimams ugdyti būtų sudaromos sąlygos mokiniams atlikti eksperimentinę veiklą Mokyklos ar tyrimų laboratorijose;
80.4.2. Mokykla siekia, kad eksperimentinei ir praktinei veiklai būtų skiriama ne mažiau nei 30 proc. ugdymo turinio įgyvendinimo laiko; 
80.4.3. nesant galimybių atlikti eksperimentinę veiklą Mokykloje, sudaromos sąlygos ją atlikti kitoje mokykloje, atvirosios prieigos STEAM centruose kiekvienam 7–10 klasės mokiniui bent 3 kartus per vienus mokslo metus;
80.4.4. 7–8 klasėse mokyti atskirų gamtos mokslų dalykų – biologijos, chemijos, fizikos; 
80.5. technologijos: 
80.5.1. 5–8 klasių mokiniai kiekvienoje klasėje mokomi proporcingai paskirstant laiką tarp mitybos, tekstilės, konstrukcinių medžiagų ir elektronikos technologijų programų;
80.5.2. mokiniai, pradedantys mokytis pagal pagrindinio ugdymo programos antrąją dalį, mokomi technologijų dalyko pagal privalomą 17 valandų integruoto technologijų kurso programą. Jis organizuojamas rengiant ekskursijas ir susitikimus;
80.5.3. baigę integruotą kursą renkasi vieną iš penkių siūlomų technologijų programų: mityba, tekstilė gaminių dizainas ir technologijos, elektronikos, medienos apdirbimas, konstrukcinės medžiagos. Pasirinktą programą mokinys mokosi iki mokslo metų pabaigos.
80.6. meninis ugdymas:
80.6.1. mokiniams, besimokantiems pagal pagrindinio ugdymo programą, privaloma mokytis dailės ir muzikos dalykų;
80.6.2. meninio ugdymo pasirenkamojo dalyko šokio pamokos skiriamos 5, 6, 7, 8, 9 klasėse;
80.7. fizinis ugdymas:
80.7.1. specialiosios medicininės fizinio pajėgumo grupės mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;
80.7.2. mokinio tėvų (globėjų, rūpintojų) pageidavimu mokiniai gali lankyti sveikatinimo grupes ne mokykloje;
80.7.3. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;
80.7.4. mokiniams, atleistiems nuo fizinio ugdymo pamokų dėl sveikatos ir laikinai nedalyvaujantiems pamokoje dėl ligos, siūlomos kitokios veiklos (pvz., stalo žaidimai, šaškės, šachmatai, siūlomi užsiėmimai bibliotekoje, konsultacijos, socialinė veikla ir pan.). Mokiniams, atleistiems nuo fizinio ugdymo pamokų dėl mokymosi pagal formalųjį švietimą papildančio ugdymo sporto programas, taip pat gali būti pasiūlytos panašios veiklos;
81. Pasirenkamieji dalykai mokiniui nėra privalomi mokytis, mokinys juos renkasi pagal mokymosi poreikius. Privalomi šie dalykai tampa tuomet, kai mokinys juos pasirenka mokytis.
82. Mokykla sudaro galimybes mokiniui kiekvieną dieną, pertraukų metu užsiimti aktyvia veikla lauke ir sporto salėje. 
83. Etninės kultūros, finansinio raštingumo bendroji programa integruojama į 5–10 klasių valandėlių, mokomuosius dalykus bei neformaliojo švietimo veiklas.
84. Vykdoma socialinio ir emocinio ugdymo LIONS QUEST prevencinės programos: 5–8 klasėse „Paauglystės kryžkelė“ ir 9–10 klasėse „Raktas į sėkmę“, integruojamos į klasių valandėles ir į visus mokomuosius dalykus.
85. Karjeros ugdymas vykdomas vadovaujantis Lietuvos Respublikos švietimo, mokslo ir sporto ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“, kitais galiojančiais teisės aktais ir  integruojamas į ugdymo karjerai specialisto, 1–10 klasių vadovų,  neformaliojo vaikų švietimo veiklas.
86. Mokykla, vykdanti pagrindinio ugdymo programą, užtikrina, kad pagal pagrindinio ugdymo programą besimokantis mokinys mokytųsi klasei visų ugdymo programoje numatytų dalykų ir būtų galimybės mokiniui pasirinkti mokytis jo poreikius atliepiančius pasirenkamuosius dalykus, o besimokantysis pagal antrąją pagrindinio ugdymo programos dalį galėtų pasirinkti pasirenkamuosius dalykus ir dalykų modulius, kurių programas rengia Mokykla ir tvirtina Mokyklos vadovas; gauti savalaikę mokymosi ir švietimo pagalbą. 
87. Mokiniui sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas (neformaliojo ugdymo valandos).
VI SKYRIUS
MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS
PIRMASIS SKIRSNIS
PAGRINDINIAI UGDYMO ORGANIZAVIMO PRINCIPAI
88. Mokykla, rengdama ir įgyvendindama Mokyklos ugdymo planą, turi užtikrinti visų mokinių įtrauktį į švietimą, šalinti kliūtis, dėl kurių mokinys patiria dalyvavimo švietime ir ugdymosi sunkumų, ir teikti būtiną švietimo pagalbą.
89. Ugdymo procese vadovaujamasi Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 30 d. įsakymu Nr. V-928 „Dėl Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo“. 
90. Mokykla, organizuodama bei įgyvendindama ugdymo procesą, kuriame dalyvauja mokiniai, turintys specialiųjų ugdymosi poreikių, vadovaujasi Bendrosiomis programomis ir šio skyriaus nuostatomis (jei šiame skyriuje nereglamentuojama, Mokykla vadovaujasi kitomis Bendrųjų ugdymo planų nuostatomis, reglamentuojančiomis ugdymo programų įgyvendinimą) bei atsižvelgia į:
90.1. Mokyklos vaiko gerovės komisijos, pedagoginių psichologinių tarnybų rekomendacijas;
90.2. formaliojo švietimo programos įgyvendinimo ypatumus;
90.3. mokymosi formą ir mokymo proceso organizavimo būdą.
[bookmark: _Hlk207579402]91. Pradinio ugdymo individualizuotos ir pagrindinio ugdymo individualizuotos programos bei socialinių įgūdžių ugdymo programos įgyvendinimas reglamentuojamas Bendrųjų ugdymo planų 8 priede.
92. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą Mokykla sudaro galimybę mokinio, turinčio specialiųjų ugdymosi poreikių, tėvams (globėjams, rūpintojams) dalyvauti rengiant individualų ugdymo planą. Su parengtu individualiu ugdymo planu mokinio tėvai (globėjai, rūpintojai) supažindinami Mokyklos nustatyta tvarka ir terminais:
92.1. kurio sudėtinė dalis yra pagalbos planas, apimantis pagalbą ugdymo procese ir švietimo pagalbą; 
92.2. kuriam rengti bei įgyvendinimui koordinuoti paskiria koordinuojantį asmenį, kuris kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais)  numato ugdymo ir pagalbos tikslus; 
92.3. kuriam įgyvendinti turi būti sudaryti individualūs tvarkaraščiai, derantys su klasės, kurioje mokinys mokosi, tvarkaraščiu ir užtikrinantys, kad mokinys gaus ugdymą ir švietimo pagalbą tokia apimtimi, kokią nustato Ugdymo planas ir ką rekomenduoja mokiniui pedagoginė psichologinė ar švietimo pagalbos tarnyba;
92.4. kurio formą nusistato pati įstaiga, suplanuoja jo įgyvendinimo, stebėsenos ir aptarimo formas bei etapus.
93. Mokykla, rengdama individualų ugdymo planą mokiniui ir vadovaudamasi Ugdymo plano 67, 71 punktuose nurodytu pradinio, pagrindinio ugdymo dalykų programoms įgyvendinti skiriamų pamokų skaičiumi, gali:
93.1. planuoti specialiąsias pamokas ir (ar) didinti pamokų, skirtų ugdymo sričiai / dalykų grupei, socialinei veiklai, ugdymui profesinei karjerai, medijų ir informaciniam raštingumui ir sveikatos ugdymui, skaičių;
93.2. keisti specialiųjų pamokų, pratybų ir individualiai pagalbai skiriamų valandų (pamokų) skaičių;
93.3. keisti pamokų trukmę, dienos ugdymo struktūrą, siekdama individualaus ugdymo plane numatytų tikslų; 
93.4. formuoti nuolatines ar laikinąsias grupes, pogrupius iš tų pačių ar skirtingų klasių mokinių; 
93.5. vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų ar turintį kochlearinius implantus;
93.6. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus; 
93.7. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių, lietuvių gestų kalbai mokyti, kurčiųjų dvikalbystei ugdyti;
93.8. nemokyti muzikos turinčiojo klausos sutrikimą (išskyrus nežymų);
93.9. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą; 
93.10. dėl socialinių-pilietinių veiklų atlikimo priimti individualius sprendimus, atsižvelgiant į mokinio galias, gebėjimus: individualiai parinkti veiklas ir jų teikėjus, siūlyti jas atlikti mokykloje arba dėl asmens galių atleisti nuo jų. 
94. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Ugdymo plano 67, 71 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo programos valandų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:
94.1. turinčio sutrikusią klausą (išskyrus nežymų) mokinio individualaus ugdymo plano rengimas:
94.1.1. mokiniui, ugdomam pagal pradinio ugdymo programą:
94.1.1.1. turinčiam kurtumą mokiniui lietuvių gestų kalbai skiriama ne mažiau kaip 140 pamokų per dvejus mokslo metus. Mokiniui, turinčiam žymų ar labai žymų klausos sutrikimą, turinčiam implantus, gali būti skiriama iki 140 pamokų per dvejus mokslo metus lietuvių gestų kalbai mokyti, jei mokinys ar jo tėvai (globėjai, rūpintojai) pasirenka;
94.1.1.2. lietuvių kalbai – ne mažiau kaip 420 pamokų per dvejus mokslo metus, dalykinei praktinei veiklai – ne mažiau kaip 140 pamokų per dvejus mokslo metus, meniniam ugdymui – ne mažiau kaip 210 pamokų per dvejus mokslo metus;
94.1.1.3. tarties, kalbos mokymo ir klausos lavinimo individualioms pratyboms skiriama ne mažiau kaip 140 pamokų per metus (kochlearinių implantų naudotojams – ne mažiau kaip 140 pamokų per metus). Tarties, kalbos mokymo ir klausos lavinimo individualios pratybos gali vykti lietuvių kalbos pamokose ar po pamokų įvairiomis formomis. Pratybų ir lietuvių kalbos pamokų turinys turi derėti;
94.1.1.4. atsižvelgiant į individualius kiekvieno mokinio gebėjimus ir jo tėvų (globėjų, rūpintojų) pageidavimus, kurčiasis mokomas totaliosios komunikacijos žodiniu ar dvikalbiu metodu; 
94.1.2. besimokančiajam pagal pagrindinio ugdymo programą individualus ugdymo planas sudaromas vadovaujantis Ugdymo plano 71  punktu, be to:
94.1.2.1. atsižvelgiant į klausos netekimo laiką, kalbos išsivystymo lygį, turimus tarties įgūdžius ir gebėjimą bendrauti kalba, ugdymo plane specialiosios pamokos skiriamos tarčiai, kalbai ir klausai lavinti;
94.1.2.2. turinčio kurtumą mokinio ugdymo plane turi būti skiriama lietuvių gestų kalbai – ne mažiau kaip 72 pamokos per metus;
94.1.2.3. turinčiam kurtumą ir žymų ir labai žymų klausos sutrikimą mokinio individualaus ugdymo plane turi būti skiriama, lietuvių kalbai ir literatūrai – ne mažiau kaip 216 pamokos per metus. Turinčiam žymų ar labai žymų klausos sutrikimą mokiniui gali būti skiriama ne mažiau kaip 72 pamokos per metus lietuvių gestų kalbai mokyti, jei mokinys ar jo tėvai (globėjai, rūpintojai) pasirenka;
94.1.3. turintis kurtumą, žymų ar labai žymų klausos sutrikimą mokinys mokomas totaliosios komunikacijos žodiniu ar dvikalbiu metodu, atsižvelgiant į individualius gebėjimus ir jo tėvų (globėjų, rūpintojų) pageidavimus. Dvikalbystei ugdyti mokykla gali skirti papildomas valandas individualaus ugdymo plane nuolat ar laikinai mokiniui, kurio nepakankamas gestų kalbos ir žodinės kalbų mokėjimas daro neigiamą įtaką mokymosi pasiekimams, vaiko pažintinei, kalbinei ir emocinei raidai;
94.1.4. 9–10 klasėse iš mokinio ugdymo poreikiams tenkinti skiriamų pamokų ne mažiau kaip 100 pamokų per metus turi būti skiriama mokyti individualizuotai ir diferencijuotai; 
94.1.5. mokiniui tarties, kalbos mokymo ir klausos lavinimo specialiosioms pratyboms skiriama: 5 klasėje – ne mažiau kaip 72 pamokos per metus, 6–10 klasėse – ne mažiau kaip 36 pamokos per metus, turinčiam kochlearinius implantus – ne mažiau kaip 72 pamokos per metus. Pratybų ir lietuvių kalbos ir literatūros pamokų turinys turi derėti; 
94.2. su sutrikusia rega mokinio individualaus ugdymo plane:
94.2.1. mokiniui, ugdomam pagal pradinio ugdymo programą:
94.2.1.1. kuriam gresia pavojus apakti, Brailio rašto individualioms pratyboms (iki ketverių metų) skiriama ne mažiau kaip 70 pamokų per dvejus mokslo metus; 
94.2.1.2. aklam (regėjimo aštrumas – nuo šviesos pojūčio iki 0,04) ir silpnaregiui (regėjimo aštrumas – 0,05–0,1) mokiniui regėjimui lavinti galima skirti ne mažiau kaip 70 pamokų per dvejus mokslo metus;
94.2.1.3. nereginčiam mokiniui mobilumo lavinimo individualioms pratyboms – ne mažiau kaip 70 pamokų per dvejus mokslo metus. Šios pamokos gali būti skiriamos kasdienio gyvenimo ir komunikaciniams įgūdžiams ugdyti;
94.2.1.4. tiflopedagoginė pagalba turinčiam aklumą ir žymią silpnaregystę (regėjimo aštrumas su korekcija geriau matančia akimi – nuo 0,05 iki 0,1)  mokiniui, kuris mokosi pagal pradinio ugdymo programą (teikiama ne mažiau kaip 140 pamokų per dvejus mokslo metus), yra privaloma;
94.2.2. mokiniui, kuris mokosi pagal pagrindinio ugdymo programą, individualus ugdymo planas sudaromas vadovaujantis Ugdymo plano 71 punktu. Individualaus ugdymo plane skiriamos specialiosios pamokos ir specialiosios pratybos: 
94.2.2.1. silpnaregiui mokiniui, kuriam gresia pavojus apakti, individualioms pratyboms (iki ketverių metų) mokyti(s) Brailio rašto skiriamos ne mažiau kaip 36 pamokos per metus, jas išdėstant intervalais, sudarančiais sąlygas mokiniui kuo greičiau išmokti Brailio rašto; 
94.2.2.2. aklam (regėjimo aštrumas nuo šviesos pojūčio iki 0,04) ir silpnaregiui (regėjimo aštrumas – 0,05–0,1) mokiniui regėjimui lavinti galima skirti 36 ir daugiau pamokų per metus (turint mokymo lėšų);
94.2.3. tiflopedagoginė pagalba aklam ir žymią silpnaregystę (geriau matančios akies regėjimo aštrumas su korekcija – nuo 0,05 iki 0,1) turinčiam mokiniui, kuris mokosi pagal pagrindinio ugdymo programą, yra privaloma;
94.2.4. nereginčiam mokiniui individualioms mobilumo lavinimo pratyboms skiriamos ne mažiau kaip 36 pamokos per metus. Šios pamokos gali būti skiriamos ir kasdienio gyvenimo bei komunikaciniams įgūdžiams ugdyti;
94.3. turinčio kurčneregystę mokinio individualus ugdymo planas sudaromas vadovaujantis Bendrųjų ugdymo planų 8 priedu.
94.4. su sutrikusia kalba ir kita komunikacija mokinio individualus ugdymo planas sudaromas vadovaujantis Ugdymo plano 67, 71 punktais. Ugdymo plane specialiosios pamokos skiriamos tarčiai, kalbai ir klausai lavinti:
94.4.1. individualioms ir grupinėms pratyboms 1–4 klasėse skiriama ne mažiau kaip 70 pamokų per dvejus mokslo metus;
94.4.2. žymių ar labai žymių kalbėjimo ir kalbos sutrikimų turinčiam mokiniui, bendraujančiam alternatyvios komunikacijos būdu, 1–4 klasėse tarties, kalbos ir komunikacijos ugdymą galima integruoti į komunikacinės, pažintinės veiklos ir į lietuvių kalbos pamokas, pratybas. Pratybų ir lietuvių kalbos ir literatūros pamokų turinys turi derėti;
94.4.3. specialiosioms pratyboms 5–8 klasėse skiriamos ne mažiau kaip 72 pamokos per metus, 9–10 klasėse – ne mažiau kaip 18 pamokų per metus mokinio kalbai ir komunikacijai lavinti;
94.4.4. mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosioms pratyboms 5–10 klasėse skiriama ne mažiau kaip 18 pamokų per metus; 
94.5. judesio ir padėties sutrikimų turinčio mokinio individualus ugdymo planas sudaromas vadovaujantis Ugdymo plano 67, 71 punktais. Individualaus ugdymo plane pamokos turėtų būti skiriamos gydomajai kūno kultūrai, sensomotorikai lavinti, naudojimosi kompiuteriu įgūdžiams formuoti, komunikaciniams gebėjimams ugdyti:
94.5.1. mokiniui 1–4 klasėse:
94.5.1.1. gydomajam fiziniam ugdymui skiriama ne mažiau kaip 140 pamokų per dvejus mokslo metus; 
94.5.1.2. sergančiam cerebriniu paralyžiumi (vidutinio, labai žymaus laipsnio) ar turinčiam sunkių ar labai sunkių judesio ir padėties sutrikimų, individualioms gydomojo fizinio ugdymo pratyboms skiriama ne mažiau kaip 70 pamokų per metus; 
94.5.1.3. gydomojo fizinio ugdymo ar pratybų pamokos, organizuojamos grupėse, ne didesnėse kaip 10 mokinių; 
94.5.2. mokiniui, sergančiam cerebriniu paralyžiumi ar turinčiam judesio ir padėties sutrikimų (išskyrus lengvus), 5–10 klasėse individualioms gydomosios fizinio ugdymo pratyboms skiriamos ne mažiau kaip 36 pamokos per metus; 
94.5.3. mokiniui, bendraujančiam alternatyviuoju būdu, 5–8 ir 9–10 klasėse tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti; 
94.5.4. 4–8 mokinių grupei gali būti skiriama iki 108 pamokų per metus sveikatą stiprinančiam fiziniam ugdymui; 
94.6. su įvairiapusiais raidos sutrikimais turinčio mokinio individualus ugdymo planas sudaromas vadovaujantis Ugdymo plano 67, 71 punktais:
94.6.1. atsižvelgiant į klasės, kurioje mokosi mokinys, paskirtį: bendroje klasėje, skiriant mokinio padėjėją, esant dideliems specialiesiems ugdymosi poreikiams – specialiojoje klasėje; 
94.6.2. specialiosios paskirties klasėje besimokančiam mokiniui rekomenduojama įtraukti ir suplanuoti dalykus, kurių mokysis su savo bendraamžiais bendrosios paskirties klasėje;
94.6.3. individualiame ugdymo plane turi būti numatyta elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualaus ugdymo planas;
94.6.4. rekomenduojama mokiniui turėti pritaikytą nuolatinę mokymosi vietą, prireikus naudojant sieneles / širmas, skirtas dėmesiui koncentruoti ugdymo proceso metu, triukšmui mažinti. Įrengiama kiek įmanoma labiau nuo triukšmo izoliuota erdvė klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;
94.6.5. rengiant individualaus ugdymo planą, mokytojai turėtų bendradarbiauti su švietimo pagalbos specialistais, gauti nuolatinę pagalbą ir paramą taikyti elgesio vertinimo priemones netinkamo elgesio priežastims nustatyti bei reikalingų įgūdžių ugdymo strategijoms parinkti;
94.6.6. siekiant atsižvelgti į individualius mokinio gebėjimus ir raidos specifiką, numatyti mokymo medžiagos pateikimo būdus (vaizdiniu, garsiniu ir kt.) ir įtraukti mokinį į veiklas būtina pagal jo pomėgius, naudoti vizualines užuominas ugdymo procese ir jo mokymosi vietoje, pasirinkti individualaus ugdymo plane numatytą mokymosi pasiekimų vertinimo ir individualios pažangos stebėjimo formą;
94.6.7. sudarant tvarkaraščius individualaus ugdymo planui įgyvendinti, turi būti užtikrintos sąlygos ugdomosios veiklos metu daryti fizinio aktyvumo pertraukas, jų metu arba pamokų metu pagal galimybes panaudojant specialias priemones (minkštasuolius, balansavimo, supimosi ir kt.);
94.6.8. užtikrinti, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).
95. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas. 
96. Mokykloje nesant švietimo pagalbos specialistų, kiekvienam mokiniui, kuris mokosi pagal pradinio ugdymo programą ir kuriam pedagoginė psichologinė tarnyba arba švietimo pagalbos tarnyba, mokyklos vaiko gerovės komisija rekomenduoja teikti specialistų pagalbą, turi būti skiriama nuo 74 iki 280 pamokų per dvejus mokslo metus individualioms konsultacijoms ir (ar) papildomai dalyko mokytojo pagalbai arba sudaromos sąlygos mokiniui šias paslaugas gauti specialiosios paskirties įstaigoje, specialiojo ugdymo centruose, regioniniuose specialiojo ugdymo centruose.
ANTRASIS SKIRSNIS
MOKYMOSI PASIEKIMŲ IR PAŽANGOS VERTINIMAS
97. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal Bendrosiose programose numatytus pasiekimus ir vadovaujantis Ugdymo plano nuostatomis.
98. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualaus ugdymo plane numatytus individualios pažangos keliamus tikslus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas mokymo(si) turinys, ko sieks ir mokysis mokinys palyginus su Bendrosiose programose numatytais pasiekimų lygiais, kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi, kaip bus fiksuojami mokinio mokymosi pasiekimai ugdymo laikotarpiu ir laikotarpio pabaigoje. 
TREČIASIS SKIRSNIS
ŠVIETIMO PAGALBOS TEIKIMAS
99. Švietimo pagalba, ją teikiantys specialistai, tikslai ir intensyvumas mokiniui turi būti numatyti mokinio individualaus ugdymo plane.
100. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, padeda šalinti jų priežastis, stebi ugdymo procese mokinius, teikia konsultacinę pagalbą mokytojui ir mokinio tėvams (globėjams, rūpintojams) ir kitiems, teikiantiems paslaugas ir pagalbą, padeda mokiniui ugdytis, sudaryti sąlygas mokytis ir užtikrinti jo gerovę.  
101. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.
102. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:
102.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;
102.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, gali būti vykdomos individualiai ar grupėmis (2–8 mokiniai). 
KETVIRTASIS SKIRSNIS
MOKYMAS NAMUOSE
103. Mokymą namuose savarankišku ar nuotoliniu mokymo proceso organizavimo būdu organizuoja mokykla pagal gydytojų rekomendacijas, sudariusi mokinio individualų ugdymo planą mokymosi namuose laikotarpiui. 
104. Mokiniui, kuris mokosi pagal:
104.1. pritaikytą pradinio ugdymo programą, vadovaujantis Ugdymo plano 53 punktu: 
104.1.1. galima skirti 70 ir daugiau pamokų per dvejus mokslo metus specialiosioms pamokoms ar specialiajai pedagoginei pagalbai teikti;
104.1.3. mokiniui su vidutiniu, žymiu ir labai žymiu intelekto sutrikimu, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti;
104.1.4. mokiniui su judesio ir padėties sutrikimu, rekomenduojama 70 ir daugiau pamokų per dvejus mokslo metus skirti gydomajai mankštai; 
104.2. pritaikytą pagrindinio ugdymo programą, mokyti namuose Mokykla skiria pamokų, vadovaudamasi Ugdymo plano 53 punktu, iš jų iki 72 pamokų per metus gali skirti specialiosioms pamokoms, specialiosioms pratyboms ar konsultacijoms;
104.4. mokiniui, besimokančiam namuose, sudaromos galimybės dalyvauti Mokyklos organizuojamose neformaliojo vaikų švietimo programose.
___________________________

NMPP 4 klasės matematikos pasiekimai 

2024-2025	
Aukštesnysis	Pagrindinis	Patenkinamas	Slenkstinis	Nepasiekisių patenkinamo	0	60	26.7	13.3	0	2025-2026	
Aukštesnysis	Pagrindinis	Patenkinamas	Slenkstinis	Nepasiekisių patenkinamo	7	47	47	0	Stulpelis1	
Aukštesnysis	Pagrindinis	Patenkinamas	Slenkstinis	Nepasiekisių patenkinamo	



NMPP 4 klasės skaitymo pasiekimai

2024-2025	
Aukštesnysis	Pagrindinis	Patenkinamas	Slenkstinis	Nepasiekusių patenkinamo	6.7	60	26.7	13.3	0	2025-2026	
Aukštesnysis	Pagrindinis	Patenkinamas	Slenkstinis	Nepasiekusių patenkinamo	0	60	20	13	7	Stulpelis1	
Aukštesnysis	Pagrindinis	Patenkinamas	Slenkstinis	Nepasiekusių patenkinamo	



